GiliGold/VAD_KnessetCorpus huggingface dataset:
יסמין מילר: לשם כך הוגדרו סוכני המכס, מאות סוכני מכס שלחברות הנמל יהיה קשר עם סוכני המכס.
יסמין מילר: סוכן המכס הוא זה שמבצע את כל פעולות השחרור ותשלומי האגרות לאור המומחיות שלו.
יסמין מילר: היום כאשר הטובין משתחרר, בידי חברת הנמל אין בטוחה.
יסמין מילר: אין לה את הטובין.
יסמין מילר: אם יש אגרות שלאחר מכן מצטברות, לאחר שתהליך השחרור הוא מאוד מהיר ויש אגרות שמצטברות, אין לנו ממי לגבות את האגרות כי אין לנו קשר ליבואנים.
יסמין מילר: לכן אנחנו גובים את הפרשי האגרות האלה מסוכני המכס.
יריב לוין: תצטרכו לייצר מנגנון חדש.
יסמין מילר: אני רוצה להסביר עוד משהו.
יסמין מילר: הרקע להצעת החוק הזאת הן שלוש תביעות מאוד קטנות שהגישו עמילי מכס לגבי כך שנמל אשדוד גבה אגרת תשתית לאור העלאת ערך שערך המכס.
יסמין מילר: מדובר בהעלאה רטרואקטיבית.
יסמין מילר: זאת אגרה מאוד ספציפית שכבר לא קיימת לאור הרפורמה בתעריפים ואין לזה משמעות מאחר שהאגרה החדשה היא על בסיס משקל ולא על בסיס ערך.
יסמין מילר: הלכו כאן לפתור את העניין הזה ובעצם פגעו בכל יכולת הגבייה של הנמלים לאחר שחרור הטובין.
יריב לוין: תעשו הסדר שידאג לזה.
יסמין מילר: התוצאה תהיה שנמל אשדוד לא ישחרר את הטובין עד שלא תהיה לו ערובה.
יסמין מילר: זאת בעיה לכולם.
משה גפני: מה האפשרות השנייה?
יסמין מילר: עקרונית זאת האפשרות.
משה גפני: כדאי לכם לקחת אותי בתור יועץ כי אני לא לוקח שכר.
משה גפני: העצה שלי היא שהחוק הזה אמור להתקבל והוא כנראה גם יעבור בעזרת השם בקריאה שנייה ושלישית ולכן אני מציע שתייצרו מנגנון מול היבואנים וזה דבר שאפשר לעשות מהר.
משה גפני: אני גם יכול לייעץ לכם לעשות את זה.
משה גפני: יש לכם יועצים בשכר?
יסמין מילר: יש לנו יועצים בשכר ויש יועצים ללא שכר.
משה גפני: תגידי להם שכדאי להם מהר לייעץ מכיוון שאם לא, אני אקח את המשרה הזאת.
משה גפני: זה הולך לקרות.
משה גפני: הטענה של חבר הכנסת לוין היא טענה נכונה.
משה גפני: אני – חס וחלילה, אני לא – ואני אתחיל לשאת באחריות אישית על כל מה שהלקוח שלי חייב מול מה שאני מייצג אותו?
יסמין מילר: סוכן מכס הוא אינו עורך דין.
משה גפני: אני יודע שהוא לא עורך דין.
יסמין מילר: אפילו בפסיקה קבעו.
משה גפני: מה זה פסיקה?
משה גפני: הפסיקה זה אנחנו.
משה גפני: אנחנו המחוקק.
יסמין מילר: יש פסיקת בית משפט.
משה גפני: איזה עוד הערות יש לך?
שגית אפיק: מכוח מה תעכבו את הטובין?
שגית אפיק: לא כל כך הבנתי את זה.
שגית אפיק: אמרת שאתם תעכבו את הטובין.
יסמין מילר: לא, אנחנו לא נעכב.
יסמין מילר: אנחנו פשוט נצטרך לקבל את כל הכסף לפני שהטובין משוחרר כי אחרת אין לנו איך לגבות.
זאב לשם: זאב לשם, ראש אגף ספנות ונמלים, משרד התחבורה.
זאב לשם: רציתי לציין שהמשמעות היא לא משמעות כמו שמוצגת כאן.
זאב לשם: גם במקרים של התביעות הקודמות, ההפרשים שהיו בגין תשלום מאוחר יותר היו בגין דמי רציף שחושבו על בסיס ערך המטען והיום זה לא קיים.
זאב לשם: היום למעשה אין כמעט עילה שמטען יצא מהנמל בלי ששילם את כל ההיטלים והאגרות.
זאב לשם: האונייה בוודאי שילמה את כל תשלומיה לפני שהיא יוצאת מהנמל וגם המטען נכון להיום שילם את כל חובותיו לנמל לפני שהוא יצא.
זאב לשם: לכן המקרים שיכולים לקרות הם ממש בשוליים.
שושנית לב ארי: גם אני מנמל אשדוד.
שושנית לב ארי: נמצאים כאן הנציגים של סוכני המכס ואני לא חושבת שהם התכוונו להרחבה כמו שהיא נעשית בתיקון הזה.
שושנית לב ארי: אני לא חושבת שהם מתנגדים לרעיון שהם אמורים לשלם כבאי כוחם של היבואנים והיצואנים אלא באמת כפי שהציגה כאן יסמין, כל הרעיון הזה עלה על רקע שלוש תביעות של העלאת ערך.
שושנית לב ארי: אני אחראית על מערך ה-בילינג בנמל.
שושנית לב ארי: ההתחשבנות.
יריב לוין: גובים בדולרים.
משה גפני: אני פשוט לא יודע אנגלית.
שושנית לב ארי: התחשבנות עם כל היבואנים והיצואנים.
שושנית לב ארי: מאותה נקודה של בעייתיות שעלתה כאן, אנחנו גובים כעבור מספר שנים הפרשים, הולכים ומרחיבים כאן את כל נושא ההתחשבנות לאחר שהמטען שוחרר.
שושנית לב ארי: לצערי זה לא המצב כפי שהציג אותו זאב.
שושנית לב ארי: אנחנו עשינו אומדן בשנה האחרונה לגבי איזה היקפים אנחנו מדברים ואנחנו מדברים על מעל מאה מיליון שקלים הפרשים שאנחנו גובים אחרי שמטענים יוצאים גם לצד יבוא וגם לצד יצוא.
שושנית לב ארי: לכן זה פותח בפנינו חשיפה מאוד מאוד רצינית כאשר אתם משווים אותנו לפקודת המכס וזה בעצם לא המצב.
שושנית לב ארי: בפקודת המכס יש יכולת אכיפה נגד היבואנים האלה שלא שילמו אבל בפקודת הנמלים אין יכולת אכיפה כזאת.
משה גפני: למה דווקא נמל אשדוד מתנגד לזה?
יסמין מילר: נמצאים כאן גם נציגי נמל חיפה וגם הם מתנגדים.
שמעון לאוב: אני מנמל חיפה.
נתנאל היימן: הצעת החוק הזאת היא נכנסת במקום שהיום אין בו כשל שוק אלא יש בסך הכול אינטרסים מסחריים.
נתנאל היימן: אף אחד לא הכריח את היבואנים והיצואנים להשתמש בסוכני מכס.
נתנאל היימן: כך השוק סידר את עצמו וזאת הפרנסה של סוכן המכס, שהלקוח רואה בו את הגורם המקצועי שעובד מול הנמל ועובד מול כל הגורמים בשרשרת האספקה והיא עצמו לא צריך להתעסק בזה.
נתנאל היימן: נוח גם למכס וגם לסוכני האוניות ונוח לנמל שיש מולם את סוכן המכס שמדבר בשפה שלהם.
נתנאל היימן: סך הכול אנחנו ניצור כאן מערכת שגם תכביד על היבואנים - דרך אגב, אני לא רואה שהם מיוצגים כאן – וזה גם יכביד על הנמל.
נתנאל היימן: בסופו של דבר, אם הנמל צריך עכשיו להקים מערכת בילינג, זה משהו שעולה הרבה כסף וזה מכביד על העלויות של כולנו ואחר כך זה משתחרר לכל המוצרים שנמכרים כאן בארץ.
משה גפני: נמל חיפה.
משה גפני: יש כאן מישהו מסוכני המכס?
יצחק זפרן: כן.
שמעון לאוב: נמל חיפה הביע את עמדתו בדיונים הפנימיים מול גורמי הממשלה שפנו וביקשו את עמדת נמל חיפה.
שמעון לאוב: נמל חיפה מתנגד לעניין אבל אחרי שהעניין הוכרע – וכמו שאני מבין כרגע אנחנו הולכים לקראת אישור התיקון הזה – ההתנגדות הזאת, חוץ מזה שהיא תירשם, נראית לי בלתי רלוונטית.
משה גפני: לא, אנחנו פתוחים לשמוע כל דבר.
שמעון לאוב: אם כך, אני שמח להשמיע.
משה גפני: אתם מתנגדים.
שמעון לאוב: אני אנמק ואומר מה הבסיס להתנגדות שלנו.
שמעון לאוב: כמובן שמנגנון שקיים היום של התחשבנות מול כמה עשרות שמייצגים כמה עשרות אלפים, וזה בערך היחס בין סדרי הגודל של מספר סוכני המכס שפעילים מול הנמלים לבין מספר היבואנים והיצואנים, עשרות מול עשרות אלפים, המעבר של מנגנון התחשבנות בלי מנגנון התחשבנות צר מול עשרות אלפים לרחב, הוא פשוט מעבר שיהיה כרוך בעלויות ובהסדרת מנגנון.
שמעון לאוב: הדבר הזה הוא לא בלתי אפשרי.
שמעון לאוב: הוא אפשרי בהחלט, במיוחד בעידן של היום אבל הוא יהיה כרוך בעלויות ובחשיפה לבעיות גבייה כאלה ואחרות שאני לא בטוח שהפתרון ברמה של נוסח התיקון הזה נותן מענה לכל דבר.
שמעון לאוב: אני לא רוצה לחזור על דברים שנאמרו אלא רק בהקשר של יכולת אכיפה שהייתה קיימת קודם וכיום אינה קיימת.
משה גפני: סוכני המכס.
משה גפני: ש אתם לא חוששים מהבעיה הזאת שיצטרכו לעמוד מול הרבה יבואנים ואתם מאבדים מהכוח שלכם?
משה גפני: זה עולה לכם היום כסף אבל בחוק הזה תאבדו מהכוח שלכם.
יצחק זפרן: אני סוכן מכס.
יצחק זפרן: קודם כל, אני לא חושש מהמצב הזה.
יצחק זפרן: זה מצב שהוא נכון ומצב שצריך להיות.
יצחק זפרן: מצב דומה היה קיים בפקודת המכס כאשר בעבר היו מוטלות עלינו חובות המסים של היבואנים והמכס ביוזמתו יזם ותיקן את פקודת המכס בהתאם כך שנישא באחריות אישית רק במידה שיוכח להנחת דעתו של גובה המכס שעזרנו להם להשתמט.
יצחק זפרן: זה תוקן ביוזמת האוצר לא ביוזמתנו.
יצחק זפרן: כיום המצב הזה שאנחנו נושאים באחריות, כל הנושא הזה נולד כמו שאמרה שושנית ממספר תביעות שהוגשו.
יצחק זפרן: אני יכול להציג כאן כתבות מהעיתון.
משה גפני: כתבות בעיתון יש לי מספיק.
יצחק זפרן: הנמל פשוט נכנס לכיס שלנו ולוקח את הכסף ואפילו בלי רשות.
יצחק זפרן: אז נולדו כמה תביעות.
יצחק זפרן: לי באופן אישי היו כמה מקרים שליבואן היה ויכוח עם הנמל על נושא כספי ואני בינתיים שילמתי את הכסף.
יצחק זפרן: אני אמרתי להם שיריבו הם אבל אני לא צריך לשאת בהוצאות האלה כי אני לא הבנק של אף אחד כאן אלא בסך הכול אני מייצג.
משה גפני: מה יהיה אחרי קבלת החוק הזה?
יצחק זפרן: אם אני אחליט לעשות את זה, אני אעשה את זה.
משה גפני: הטענות של הנמלים הן לגבי מול מי הם יעמדו עכשיו.
יצחק זפרן: הם יעמדו מול היבואנים.
יצחק זפרן: הם גם עומדים מול היבואנים.
משה גפני: אבל אין להם קשר עם היבואנים.
יצחק זפרן: אבל הם עובדים היום מול היבואנים.
יצחק זפרן: יש להם הסדר מול יבואנים.
יצחק זפרן: יבואן שרוצה היום לעבוד בהסדר מול הנמל, הוא עובד בהסדר מול הנמל ויש לי גם כאלה.
יצחק זפרן: הם פועלים ישירות מול הנמל.
יריב לוין: אגב, אני רוצה להעיר הערה אחת.
יריב לוין: בעיניי צריך להבחין בין שני דברים.
יריב לוין: יש שאלת אחריות ויש שאלה של העבודה הטכנית שנעשית.
יריב לוין: העבודה הטכנית, אני מניח ברוב הגדול תמשיך לעבוד באותה צורה אלא שידע הנמל שיותר אין לו חיים קלים.
יריב לוין: הוא צריך לדעת ולהיות אחראי.
יריב לוין: הוא יכול לעבור דרך סוכני המכס ולנהל את ההתחשבנות מולם וכן הלאה, אבל הוא ידע שבקו הגמר אם מישהו לא שילם, האחריות היא של היבואן.
משה גפני: חברי הכנסת?
משה גפני: אנחנו הולכים לקריאה ראשונה.
משה גפני: החוק הזה הגיוני לחלוטין.
משה גפני: אני הגעתי למסקנה בשנים האחרונות שאני כאן שאנשים לא יוצאים ממצב שהיה מוסכם כל הזמן.
משה גפני: קשה מאוד לצאת ולשנות כיוון אפילו שהוא הגיוני לחלוטין.
משה גפני: סוכן המכס עומד מול הנמל והוא מטפל בכל הבעיות הטכניות ובכל מה שנלווה לעניין הזה.
משה גפני: הוא גם נושא באחריות אם היבואן צריך לשלם את הכסף.
משה גפני: מי שישלם את הכסף בפועל, זה היבואן.
משה גפני: משל למה הדבר דומה.
משה גפני: נכון שסוכן מכס הוא לא ונכון שסוכן מכס הוא לא מייצג כמו מייצגים אחרים, יועצי מס או רואי חשבון או כל האנשים האלה, אבל לא עולה על דעתו של איש לומר שהמייצג הוא נושא באחריות אבל הוא גם צריך לשלם כאשר יש חובה כספית.
משה גפני: לא עולה על הדעת שזה יהיה גם בעניין הזה.
משה גפני: אני אומר את זה כמי שבא לעניין פעם ראשונה ואני עדיף עליכם מאחר שאני בא פעם ראשונה, מכיוון שאתם כל הזמן עוסקים בעניין הזה במשך כל השנים וזה המצב ואת המצב רוצים לשנות עכשיו.
משה גפני: הגמרא כבר אומרת שהמוציא מחברו עליו הראיה, ומי שהוא מוחזק, כדי לשנות את זה, צריך הוכחה מאוד חזקה.
עמיר פרץ: השתכנענו.
משה גפני: זה כל כך פשוט וכל כך ברור.
משה גפני: אני מציע, לא רק לנמל אשדוד אלא גם לנמל חיפה, שאחרי שהחוק יתקבל ויהיו בעיות, אני מתנדב לייעץ לכם מה לעשות.
משה גפני: הפתרון הוא קלי קלות אלא אם כן אתם רוצים לשלם ליועצים כסף ואז קחו יועץ בכסף.
משה גפני: אנחנו נדרשים כאן לשלם ליועץ לוועדת קדמי 3.5 מיליון שקלים למשך שמונה שבועות אבל אני מתכוון לייעץ לכם בחינם.
משה גפני: בינתיים אנחנו עוד לא מאשרים ליועץ 3.5 מיליון שקלים לשמונה שבועות.
משה גפני: אנחנו מצביעים על הצעת חוק פקודת הנמלים (סייג לאחריות סוכן מכס), התשע"א-2011, כפי שהקריאה אותה היועצת המשפטית של הוועדה.
משה גפני: פסקאות (ג) ו-(ד) נמחקו לחלוטין ולהנחת דעתו של מנהל רשות המסים נמחק.
משה גפני: החוק יהיה חוק מאוד קצר.
משה גפני: ה צ ב ע ה הצעת החוק – אושרה פה אחד תודה.
משה גפני: על סדר היום הצעת חוק סיוע לשדרות וליישובי הנגב המערבי (הוראת שעה) (תיקון מס' 3) (הארכת תוקף הטבות מס), התשע"א-2011, הצעתם של חברי הכנסת שי חרמש, משה גפני, פניה קירשנבאום, עינת וילף, יעקב אדרי, זבולון אורלב, אורי אריאל וציון פיניאן.
שי חרמש: אני אהיה קצר ולעניין.
שי חרמש: נוסח החוק הזה יעבור עוד תוספת אחת קטנה עליה דיברנו בישיבה הקודמת.
שי חרמש: מוסכם עם האוצר שכרגע נמצא בחוץ על כך שמעבר לשיקולים הביטחוניים יהיה רשאי שר הביטחון להאריך את החוק בשנתיים נוספות בגין המצב הביטחוני שהיה בתקופת תחולת החוק.
שי חרמש: זאת אומרת, אם למשל ב-2011-2012 או ב-2012-2013 החוק חל וב-2014-2015 צריך להאריך אותו, הוא יאריך.
שגית אפיק: זה בנוסף.
שגית אפיק: אתה משאיר את זה הסמכות גם לשר האוצר ואתה מוסיף סמכות גם לשר הביטחון?
שי חרמש: שר האוצר על פי שיקול ביטחוני יכול לקבל החלטה להאריך לשנתיים.
שי חרמש: יכול להיות מצב שבו יש רגיעה, ובדיון הקודם דיברנו על תקופת שיקום והחלמה, ומוסכם כרגע על האוצר שתהיה תוספת – הם יביאו את הנוסח – שתאפשר לשר האוצר על סמך המצב הביטחוני שהיה בתקופת תחולת החוק הקודם להאריך את זה בעוד שנתיים.
משה גפני: היועצת המשפטית של הוועדה, תקריאי בבקשה את הנוסח.
שגית אפיק: חוק סיוע לשדרות וליישובי הנגב המערבי (הוראת שעה) תיקון סעיף 5 בחוק סיוע לשדרות וליישובי הנגב המערבי (הוראת שעה), התשס"ז-2007 (להלן – החוק העיקרי), בסעיף 5(ב), ברישה, במקום "בסעיף 7(ה)" יבוא "בסעיף 7(ה) ו-(ו), בפסקה 2, במקום הסיפה החל במלים "במקום האמור בה" יבוא "לא יקראו את הישובים האלה: אבשלום, אור הנר, איבין, ארז, בארי, גבים, גברעם, דקל, זיקים, זמרת, חולית, יבול, יד מרדכי, יכיני, ישע, יתד, כיסופים, כפר מימון, כפר עזה, כרמייה, כרם שלום, מבטחים, מגן, מפלסים, נחל עוז, ניר יצחק, ניר עוז, ניר עם, נירים, נתיב העשרה, סופה, סעד, עין הבשור, עין השלושה, עלומים, עמיעוז, פרי גן, רעים, שדה אברהם, אברהם, שובה, שוקדה, תושיה, תלמי יוסף, תקומה".
משה גפני: מה אלה הישובים האלה?
שגית אפיק: הסעיפים האלה לא יחולו עליהם.
שגית אפיק: לא יקראו את הישובים האלה משום שהיום סעיף 11 לפקודת מס הכנסה כולל רשימת ישובים מאוד ארוכה.
שגית אפיק: מדובר בסעיף שמצוי כיום בדיון בבית המשפט העליון, בבג"ץ.
שגית אפיק: על מנת להכניס את יישובי אזור קו עימות דרומי, אנחנו החרגנו מתוך הרשימה את הישובים שבעצם לא ייקראו לצורך הזה.
עמיר פרץ: את יכולה בבקשה לתת לנו הבהרה?
עמיר פרץ: הרשימה הזאת היא תוספת לרשימה אחרת או זאת הרשימה?
שגית אפיק: לא, זאת הרשימה.
שגית אפיק: בואו נגיד על מה זה כן יחול.
שגית אפיק: זה כן יחול על מה שנקרא בחוק המקורי, בחוק משנת 2007, אזור קו עימות דרומי וזה מוגדר בסעיף 1: "הישובים אשר בתיהם, כולם או חלקם, שוכנים עד שבעה קילומטרים מגדר המערכת המקיפה את רצועת עזה".
שגית אפיק: אלו יישובי עוטף עזה.
שגית אפיק: "וכן ישובים ואזורים נוספים כפי שיקבע שר האוצר בצו, באישור ועדת הכספים, שמתקיימים בהם אותם השיקולים הביטחוניים שמתקיימים ביישובי עוטף עזה בשל סמיכותם לגדר המערכת המקיפה את רצועת עזה".
שגית אפיק: יש עוד רשימה של נדמה לי שבעה ישובים.
שי חרמש: שבעה ישובים.
שגית אפיק: ועדת הכספים אישרה אותם וגם הם ישובים שייכללו ביחד עם הישובים האלה.
עמיר פרץ: למה אתם לא עושים רשימה אחת סופית ומרוכזת כאשר גם שדרות בפנים?
עמיר פרץ: למה מתחילים עכשיו מדידות של שבעה קילומטרים או מספר אחר?
שי חרמש: עמיר, אני אשיב לך.
שי חרמש: יש את הרשימה הזאת ועוד רשימה נפרדת.
שי חרמש: השבעה הם ברשימה נפרדת.
משה גפני: שגית, קודם כל תקריאי את רשימת הישובים הנוספת שאושרה בשעתו בוועדת הכספים.
משה גפני: השאלה השנייה ששואל עמיר פרץ היא למה לא עושים רשימה פשוטה ולמה צריך בהסתמך על זה ובהסתמך על זה.
משה גפני: רשימת הישובים כאשר שדרות בתוכה עליהם יחול החוק.
משה גפני: למה צריך לעשות את זה כתיקון על תיקון?
משה גפני: תתחילי ברשימת הישובים.
שגית אפיק: דורות, ברור חיל, מבקיעים, צוחר, אוהד, תלמי אליהו ושדה ניצן.
שגית אפיק: שבעה ישובים.
משה גפני: שאל חבר הכנסת עמיר פרץ למה לא כותבים בחוק.
שגית אפיק: משום שהחוק הזה הוא למעשה חוק שמתלבש על סעיף 11 לפקודת מס הכנסה ושם כבר מופיעות שתי רשימות של ישובים, חלק א' וחלק ב' לרשימה.
שגית אפיק: הרשימה הזאת שנמצאת בפקודת מס הכנסה ומעניקה הטבות היא רשימה שתלויה ועומדת בבג"ץ.
עמיר פרץ: אני מאוד מכבד את מה שאת אומרת אבל יכול להיות כאן מצב אבסורדי שהרשימה החדשה מקבלת תוקף ומעמד הרבה יותר משמעותי מהרשימה הראשונה.
שגית אפיק: זאת לא רשימה חדשה.
עמיר פרץ: כאן יש כללים נוספים.
משה גפני: עמיר, אני אומר לך איך נולד החוק הזה ולכן זה גם מנוסח בצורה הזאת ואני חושב שזה הנוסח הטוב ביותר האפשרי.
משה גפני: זה נולד בזה שעומדות להסתיים ההטבות במס לעוטף עזה כולל שדרות.
משה גפני: אז העלינו – ובראש חבר הכנסת שי חרמש אבל עוד חברים בוועדה – את העניין הזה שאם רוצים לחדש את ההטבות האלה, צריך לעבור את כל השלבים של החקיקה וזה אומר קריאה ראשונה, דיונים במליאה, דיונים כאן, החלטת ממשלה, תזכיר חוק וכולי.
משה גפני: אני הגעתי למסקנה שהממשלה הזאת – יכול להיות שזה גם היה בממשלות קודמות – תזכיר חוק זה סיפור כאשר אחד הוא נגד השני, ניסוח כזה וניסוח אחר, ואמרנו שנפשט את ההליכים.
משה גפני: נעשה חוק על החוקים הקיימים בהם לא נוגעים.
משה גפני: בחוקים הקיימים יש סמכות לשר האוצר, באישור ועדת הכספים, להאריך את זה בעוד שנתיים.
משה גפני: כל החוק הזה לא בא לתקן את המצב עם כל מה שנלווה לזה ואני לא נכנס לבג"ץ ואני לא נכנס להטבות המס שתלויות ועומדות בכל המצבים האלה.
משה גפני: יש דבר אחד ברור והוא גם מבחינה משפטית נכון וזה עוטף עזה.
משה גפני: החוק הזה בא להגיד רק דבר אחד.
משה גפני: הוא לא נותן עדיפות לישוב אחד על פני השני.
משה גפני: מי שכלול בחוקים הקיימים עליהם יצטרכו, אם לא החוק הזה, הליך חקיקה ארוך, יספיק צו של שר האוצר באישור ועדת הכספים.
משה גפני: לכן הנוסח הזה.
משה גפני: אנחנו לא נוגעים בכל הדברים האחרים כי אנחנו לא רוצים לעלות על גחלים רוחשות ולא רוצים לגעת בעניין הזה.
משה גפני: אין לאף ישוב אחד העדפה על פני משנהו.
משה גפני: חיים ילין, רצית להתייחס לעניין?
חיים ילין: אני מבקש להתייחס.
חיים ילין: קודם כל, אני רוצה לברך.
חיים ילין: הקטע שכל פעם ראשי מועצות יחד עם ראש העיר שדרות צריכים לעלות לכאן כל שנה מחדש, הוא מאוס לחלוטין והוא לא יכול להיות תלוי זה שיורים או לא יורים.
חיים ילין: אני אתן לכם דוגמה.
חיים ילין: לפני פסח, כמעט כמו עופרת יצוקה, 176 טילים על מועצה אזורית אשכול ולא כתבו על זה כלום.
חיים ילין: צריך להבין מה עובר עלינו באזור מול הגבול.
חיים ילין: הבעיה היחידה שלי כרגע בעקבות מה שאמרה היועצת המשפטית היא לגבי המפה.
חיים ילין: אנחנו נמצאים עם ישובים - לפחות אחד – שעולים על הקרקע ב-15 באוגוסט.
חיים ילין: מדובר ב-29 משפחות שמקימות ישוב שלישי, שלומית, אנשי הציונות הדתית.
חיים ילין: כולם בוגרי המכינה הקדם צבאית של רפי פרץ והם מגיעים לשם ואנחנו מקימים את הישוב.
חיים ילין: זאת ממש בניין ארץ ישראל מול חולות חלוצה, מול מצרים, אבל הישוב הזה נמצא מהגבול.
חיים ילין: כל פעם מחדש כאשר מוקם ישוב בתוך אותן ההגדרות שכתובות בחוק, אנחנו מתמודדים עם סאגה בלתי נסבלת.
חיים ילין: או שמוסיפים אותו או שתהיה הוראה שכל הישובים שמוקמים ב-2011 במקום, יחול עליהם החוק.
חיים ילין: אתם בוועדת הכספים הייתם יכולים להביא את החוק הזה למשל באוקטובר ואז לא הייתה בעיה כי הישוב כבר הוקם.
משה גפני: אנחנו יכולים לעשות הרבה דברים אבל בינתיים אנחנו עלולים גם להיכשל.
משה גפני: מכיוון שאני רוצה לפתור את הבעיה, אני רוצה להציע הצעה.
משה גפני: אם אנחנו מתחילים לדון על מה שאתה אומר עכשיו, הכול עולה על שרטון.
חיים ילין: לא, את זה אני לא רוצה.
משה גפני: אמרה לי היועצת המשפטית את מה שגם אתה בוודאי יודע שהחוק אומר: "בחוק זה, אזור קו עימות דרומי, הישובים אשר בתיהם כולם או חלקם שוכנים עד שבעה קילומטרים מגדר המערכת המקיפה את רצועת עזה (להלן – יישובי עוטף עזה) וכן ישובים ואזורים נוספים כפי שיקבע שר האוצר בצו באישור ועדת הכספים של הכנסת שמתקיימים בהם אותם השיקולים וכולי".
שי חרמש: קם ישוב חדש.
שי חרמש: יאשרו אותו.
משה גפני: אנחנו אומרים לך שאנחנו צריכים להאריך את החוק ולאפשר את הצו כאשר בצו כתוב ששר האוצר, ברגע שהוא יביא את הצו לוועדת הכספים, הרי הדיון יהיה להביא את הצו.
משה גפני: זה יהיה הדיון ואז אנחנו נאמר לו את מה שאמרת עכשיו.
משה גפני: הוקם ישוב חדש שלא היה קיים קודם, שלא נמצא ברשימת שבעת הישובים הנוספים מכיוון שהוא פשוט לא היה והיום הוא נמצא והוא נמצא באותם השיקולים.
משה גפני: אנחנו נבקש ממנו להכניס באותה רשימה בצו שהוא מביא, גם את הישוב שלומית.
משה גפני: יכול להיות שעד אז יוקם עוד ישוב.
משה גפני: אני שומע שמביאים לשם קרוואנים ומביאים מבנים יבילים.
חיים ילין: אז אתה יודע יותר טוב ממני.
משה גפני: אני לא יודע יותר טוב.
משה גפני: יכול להיות שיש שם התפתחויות.
חיים ילין: זה המקום היחידי שאמנה יחד עם החטיבה להתיישבות ויחד עם המועצה האזורית אשכול בונים בתוך הקו הירוק.
משה גפני: זה מה שנקרא אצל הנביא וגר זאב עם כבש.
עמיר פרץ: הוא השתכנע.
שגית אפיק: בסעיף 7 לחוק העיקרי, זה הסעיף שמדבר על הוראת השעה ומכיוון שאנחנו הופכים את זה להוראת קבע, סעיף קטן (א) בטל כדי להפוך את החוק להוראת קבע.
משה גפני: זאת לא הוראת שעה.
שגית אפיק: אחרי סעיף קטן (ה) - אני מבינה שיש הסכמות חדשות.
משה גפני: תקריאי קודם את מה שהסכמתם.
משה גפני: אני לא עומד בקצב של ההסכמות עם משרד האוצר
שגית אפיק: גם אני.
משה גפני: הרבה פעמים אני מקבל את ההסכמות של משרד האוצר דרך העיתון.
משה גפני: בעיתון נאמר: "בכיר באוצר: ועדת הכספים סירסה את התוכנית של שטייניץ לשוק הדיור".
משה גפני: בכיר באוצר.
משה גפני: נשאיר את זה למליאה.
משה גפני: אני מציע לקנות כרטיסים למליאה.
שי חרמש: לא שקי שינה באוהלים?
משה גפני: בכיר באוצר: ועדת הכספים סירסה את התוכנית של הדיור.
משה גפני: כך מדברים אתי, דרך העיתון.
שי חרמש: ואתה עוד תומך בהם.
חיים ילין: דרך אגב, יש רק דבר אחד שירד.
חיים ילין: אותו אוהל שקניתי לפני שנתיים ועלה 500 שקלים, היום הוא עולה 200 שקלים כי פעם עשו אותו באירופה ועכשיו עושים אותו בסין.
חיים ילין: זה הדבר היחידי שירד במדינה.
משה גפני: בדקת את החוטים של האוהל?
חיים ילין: כן, בדקתי הכול.
חיים ילין: זה התפורר מיד.
משה גפני: זה עומד ברוחות של חולות חלוצה?
שגית אפיק: אחרי סעיף קטן (ה) יבוא.
שגית אפיק: אני אומר מה המהות ואחרי כן את הנוסח.
שגית אפיק: בהכנה לקריאה הראשונה עלה העניין שהארכה למעשה צריכה להיעשות בהתקיים שיקולים ביטחוניים כפי שמתקיימים בסעיף 1, בשל הסמיכות לגדר המערכת.
שגית אפיק: באותה עת הייתה התנגדות מטעם משרד האוצר ותהייה האם זה נכון מבחינתם להפנות לשיקולים האלה, אם לאו.
שגית אפיק: הנוסח שנמצא כרגע בפניכם הוא הנוסח המתוקן.
משה גפני: עזבי כרגע את הנוסח שנמצא.
שגית אפיק: בקריאה הראשונה הוועדה הכריעה שכן תיעשה הפניה לשיקולים שקבועים בסעיף 1, כלומר, לשיקולים הביטחוניים שמלכתחילה אפשרו את קבלת ההטבות לפי חוק סיוע לשדרות וליישובי הנגב המערבי, ואתמול בלילה ניסחנו מחדש את אותה הסכמה שהייתה גם בוועדה ושהתבקשנו בקריאה הראשונה אפילו לחדד אותה.
שגית אפיק: עכשיו מציעים נוסח שאני מבינה שהתגבש.
משה גפני: את מסכימה לנוסח הזה?
שגית אפיק: אני מסכימה.
משה גפני: תקריאו את הנוסח הזה.
שגית אפיק: קיבלתי את הנוסח ואני אקריא אותו.
משה גפני: אם נקבל את הנוסח הזה, לא תהיה כתבה נגדי ב"דה מרקר"?
שגית אפיק: הנוסח הזה בעצם אומר: "שר האוצר, באישור ועדת הכספים של הכנסת, רשאי להאריך את הוראות סעיף 11 וחלק ב' לתוספת הראשונה לפקודת מס הכנסה כנוסחן בסעיף 5(ב) לחוק זה לתקופות נוספות שלא יעלו על שנתיים כל אחת ככל שהדבר מוצדק עקב המצב הביטחוני ששרר באזור קו עימות דרומי בשל סמיכותו לגדר המערכת המקיפה את רצועת עזה בתקופת ההארכה הקודמת".
עמיר פרץ: אדוני היושב ראש, תרשום לי הסתייגויות לשם החוק ולסעיף שלאחר מכן.
עמיר פרץ: שתהיה לי זכות דיבור.
שי חרמש: אני לא אחמיץ את ההזדמנות.
שי חרמש: גם אני מגיש הסתייגות לשם החוק.
דלית זמיר: הבהרה.
דלית זמיר: השוני בנוסח הזה לעומת הנוסח שהיה בשבוע שעבר נבע מהחשש, בעיקר של חבר הכנסת חרמש, שיבואו ויאמרו שכרגע אין טילים, בשבוע האחרון לא היו טילים ולכן אין מצב ביטחוני.
דלית זמיר: אני רק רוצה שלא ישתמע מזה שאני חוששת מהנוסח שגובש בזה הרגע, שאם אנחנו מאריכים את הצו נניח באיחור של חצי שנה ובחצי השנה הזאת באמת יש טילים אבל בתקופת ההארכה הקודמת נניח לא היו טילים, שלא יאמרו שהשר מנוע.
דלית זמיר: כלומר, ברור שהכוונה היא למצב הביטחוני כעת או למצב הביטחוני ששרר בתקופת ההארכה הקודמת.
שגית אפיק: לפי דעתי זה ברור.
דלית זמיר: אני לא בטוחה שזה ברור.
שגית אפיק: אבל את תעשי הארכה רטרואקטיבית.
משה גפני: תסבירי שוב את החשש.
משה גפני: נתגבר על זה.
משה גפני: נגמר המועד ב-31 בדצמבר, בא שר האוצר ב-1 בינואר והוא מביא צו לוועדת הכספים להאריך את זה לשנתיים נוספות.
קריאה: לא, היא אומרת שהוא יבוא ביוני.
משה גפני: אז המצב הביטחוני הוא כזה שיש קסאמים, לא חשוב הכמות שלהם, ואנחנו יודעים שכאשר יש קסאמים, זאת המטרה של החוק, זאת המטרה של שר האוצר שמביא את הצו, שהמצב הוא שונה מאשר מצבם של כל הישובים האחרים בארץ ולכן צריך את העידוד הזה כדי שאנשים ימשיכו לגור במקום וכדי שאנשים יבואו לגור במקום.
משה גפני: מה קורה אם בינואר הלכו לבחירות ואין שר אוצר או יש ממשלת מעבר וכל מה שנלווה לזה?
משה גפני: זה דבר סביר שקורה הרבה פעמים.
משה גפני: היה משבר כלכלי בעולם, מדינת ישראל הלכה לבחירות ולא היה תקציב לשנת 2009.
משה גפני: זאת אפשרות סבירה במדינה המזרח תיכונית שאנחנו חיים בה.
משה גפני: הוא מגיע ביוני והוא עושה את הצו ואומר שהוא מאריך את הצו מכיוון שהיו קסאמים או יש קסאמים וזה ברור ומובן מאליו שהכוונה היא מה-1 בינואר.
שי חרמש: יש רצף.
שי חרמש: ההארכה היא רטרואקטיבית.
משה גפני: אנחנו מדברים על הטבות במס כך שברור שזה הולך לשנת מס.
משה גפני: מה החשש שלך?
דלית זמיר: זה לא חשש.
דלית זמיר: הכוונה ברורה לכולנו.
דלית זמיר: אין כאן אי הסכמה אלא אני רק רוצה שהנוסח לא ימנע מצב שבו אם באתי ביולי, תקופת ההארכה הקודמת היא עד ינואר ודווקא בחודש האחרון היו קסאמים ולכן אני רוצה עכשיו להאריך, אני לא אוכל להאריך את זה רטרואקטיבית כי אמרו לי שבתקופת ההארכה הקודמת לא היו קסאמים.
שגית אפיק: אם נגיד פעמיים.
שגית אפיק: נגיד פעם אחת ככל שהדבר מוצדק עקב המצב הביטחוני ששורר באזור קו עימות דרומי – זה היום – בשל סמיכותו או שנמשך המצב הביטחוני ששרר בתקופת ההארכה הקודמת.
שגית אפיק: זה פותר את כל הבעיות.
שגית אפיק: זה צריך להיות גם מקובל עליך.
שגית אפיק: נעשה את זה בהווה ובעבר.
משה גפני: אם כן, זה הנוסח.
שגית אפיק: אני חושבת שזה יותר לכתוב כך.
חיים ילין: הערה.
חיים ילין: כל הזמן אנחנו מדברים על ירי טילים.
חיים ילין: אנחנו נמצאים על הגבול.
חיים ילין: אני מדבר אל האוצר.
חיים ילין: לא הכול אלה טילים.
חיים ילין: טיל אחד על אוטובוס או חדירה של מחבלים.
ליאת גרבר: אנחנו מסכימים לזה.
משה גפני: מצב ביטחוני.
משה גפני: זה לא חייב להיות טילים.
שגית אפיק: מדובר על מצב ביטחוני.
חיים ילין: הם מדברים על טילים.
חיים ילין: גם במפה של עדיפות לאומית למס הכנסה שכבר שנתיים לא עוברת בממשלת ישראל, אנחנו מופיעים שם כקו עימות דרומי.
חיים ילין: זאת אומרת, אין קשר למצב ביטחוני.
חיים ילין: אנחנו שם כחלק מהגבול.
משה גפני: הנושא הזה הוא רגיש וזאת בגלל סיבות משפטיות.
משה גפני: סמוך על חבר הכנסת שי חרמש, אם לא עלינו, שאנחנו עושים כאן את המהלך הנכון.
משה גפני: החוק הזה נעשה, וזה גם נראה מאוד משונה שלא נעשה חוק כזה כי יצטרכו עכשיו להתחיל הליך חדש בשעה ששדרות ויישובי עוטף עזה שנמצאים בקו העימות הדרומי יצטרכו בשביל הטבות מס להתחיל הליך חקיקה חדש כאילו אנחנו מנותקים לחלוטין ולא יודעים מה קורה שם, ולצערנו הרב קורה, למרות שאנחנו מעדיפים שלא יקרה.
משה גפני: התהליך של מה שקורה הוא תהליך מתמשך ואנחנו מגדירים את המצב הביטחוני.
משה גפני: לא כתוב בהצעת החוק שיורים טילים ולא כתוב שיורים פצמארים.
משה גפני: מצב ביטחוני יכול להיות הרבה מאוד סיבות שמגדירות מצב ביטחוני.
משה גפני: זה יכול להיות מטענים, זה יכול להיות מתח שקיים בגבול ושאנחנו חוששים מחדירה של מחבלים, כל מצב שהוא מצב שמוגדר כמצב ביטחוני והוא לחלוטין לא חייב להיות ירי טילים.
משה גפני: יתרה מזאת.
משה גפני: אנחנו גם מגדירים את זה עכשיו לפי הנוסח עליו אנחנו מדברים, אנחנו מגדירים את כל התקופה, גם התקופה הקודמת וגם התקופה הנוכחית בהתייחס למועד שבו שר האוצר מביא את הצו.
משה גפני: לכן החוק הזה הוא לא כמו כל הנושא של הטבות המס עליו דנו פעמים רבות וגם הוא תלוי ועומד בבית המשפט.
משה גפני: הוא לא קשור לכל העניין הזה.
משה גפני: שר האוצר צריך להביא את הצו ולהערכתי כל שר אוצר במצב הנוכחי יביא את הצו.
משה גפני: לפי דעתי כל ועדת הכספים תאשר את הצו כי אחרת זה מעיד על נתק מוחלט ממה שקורה במדינת ישראל ביישובי עוטף עזה.
משה גפני: לכן אני חושב שהתיקון הזה לחוק הוא תיקון נכון והכנסת עושה את הדבר המתחייב.
משה גפני: אני מודה לממשלה ולמשרד האוצר על כך ששיתף פעולה בעניין הזה וסייע להעביר את הצעת החוק הזאת.